**Saksdokument til ATM-utvalgsmøte nr 2 - 2018**

**Møtetid: Fredag 23. mars 12:00 – 14:00   
Sted: Formannskapssalen, Drammen rådhus, Engene 1, Drammen**

Forslag til dagsorden:  
 **Sak 08/18 Referat fra forrige møte**

**Sak 09/18 Justering Buskerudbypakke 2**

**Sak 10/18 Status**

**Sak 11/18 Eventuelt**

**Vedlegg**1. Referat fra ATM-utvalgsmøte 23. februar 2018  
2. Sammenstilling av by-/kommunestyrer og hovedutvalg for samferdsel sine vedtak i  
 Buskerudbypakke2 – status etter høring.

**Separate vedlegg**

1. Høringsforslag til justert Buskerudbypakke 2, datert 20.12.2017.

2. Høringsrapport – justert Buskerudbypakke 2, datert 28.02.2018

**Buskerudbyen 16.03.2018**

**Roger Ryberg Trude Andresen  
Leder av ATM-utvalget Leder adm. styringsgruppeSak 08/18 Referat fra forrige møte**Referat fra møte i ATM-utvalget 23. februar 2018 følger som vedlegg 1. ***Forslag til konklusjon:*** *Referatet godkjennes*

**Sak 09/18 Justering Buskerudbypakke 2**

**Hensikt med saken**Anbefale forslag til bypakke med tiltakspakke og bomsystem for oversendelse til kvalitetssikring hos Statens vegvesen før endelig lokalpolitisk vedtak fattes i juni.

**Saksframlegg**Utredningsprogrammet for justering av Buskerudbypakke 2 datert 25.04.2017, ble behandlet i by-/kommunestyrene og fylkestinget i juni 2017. Jfr. pkt. 2 i vedtaket utarbeider ATM-utvalget høringsforslag og anbefaler forslag til lokalpolitisk sluttbehandling og gjør eventuelle tilpassinger av prosessen.  
  
Prosessen er gjennomført i.h.t. utredningsprogrammet. Det er gjennomført en åpen innspillsrunde i september - oktober 2017. ATM-utvalget behandlet høringsforslag til justert Buskerudbypakke 2 den 15. desember 2017 og la dette ut på høring i perioden 20. desember – 23. februar.

Rapport fra høringen ble den 28. februar sendt kommunene og fylkeskommunen sammen med felles saksframlegg; Buskerudbypakke 2 – status etter høring.

**Lokalpolitiske behandling**By-/kommunestyrene og fylkeskommunen har i perioden 6. - 15. mars behandlet administrativt forslag til justert Buskerudbypakke 2. Det forelå slikt forslag til vedtak:

1. Høringsforslagene til Buskerudbypakke 2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke 2.
2. By-/kommunestyret/fylkestinget ber ATM-utvalget komme frem til en omforent løsning for Buskerudbypakke 2 innenfor rammen av de fremlagte 4 tiltakspakkene og 3 bomsystemene, jmfr. vedtakspunkt 2 i behandling av utredningsprogram, juni 2017.
3. Endelig forslag til Buskerudbypakke 2 legges frem for sluttbehandling i juni 2018.

Som vedlegg 2 følger kopi av møteprotokollene for behandlingen av saken i Lier kommunestyre 6. mars, Drammen bystyre 13. mars, Øvre Eiker kommunestyre 14. mars, Nedre Eiker kommunestyre 14. mars og Hovedutvalg for samferdsel Buskerud fylkeskommune 15. mars. Under følger et kort sammendrag av behandlingen.   
 **Lier kommunestyre** behandlet saken i møte 6. mars sak 15/2018 Buskerudbypakke 2 - status etter høring og de tre vedtakspunktene ble enstemmig vedtatt.

**Drammen bystyre** behandlet saken i møte 13. mars sak 22/18 og innstillingens punkt 1 – 3 ble vedtatt mot 7 stemmer. Tilleggsforslag fra H og AP til nytt punkt 4 ble vedtatt med 32 stemmer.   
Punkt 4. Veiprosjektet Fv 319 Solumstrand – Rundtom (kr. 560 mill.) tas ut av pakka.

De økonomiske midlene som spares ved dette, skal dekke nye tiltak innenfor kollektivtrafikken;   
- Billetter på buss skal være billigere enn passering av bomsnittene i rushtiden; Kl. 07.00 – 09.00 og kl. 15.00 – 17.00   
- Månedskortet settes ned til kr. 600,- i sone 1 og kr. 800,- i sone 2. - Alle voksne personer med månedskort kan ta med seg inntil 3 barn gratis på bussen alle dager.   
- Muligheten for årskort på kollektivtransport skal utredes, og saken legges fram ved evaluering og rullering av Buskerudbypakken.

Bomsnitt på nåværende kommunegrenser er ønskelig, men vi ber om at eventuelt nye bynære bomløsninger utredes videre med tanke på at alle bydeler behandles likt. Saken legges frem for ATM-utvalget i løpet av 1. halvår 2019.

Bompengeinnkreving skal ikke starte før man starter veibygging – primære ønsker er Fv 36 tilfartsveg Vest del 1 og Fv 319 ny Svelvikveg i ny trasé.’

**Øvre Eiker formannskap** behandlet, etter fullmakt fra kommunestyret, saken i møte 14. mars sak 21/18 og vedtok enstemmig innstillingens punkter 1-3 samt følgende tilleggspunkt:  
Kommunestyret i Øvre Eiker ønsker tiltakspakke 1 samt bommer på dagens kommune-grenser og bynære snitt i Drammen. Det er et mål at så mange som mulig betaler så lite som mulig i bompenger. De som får tiltak må også være med å betale.  
  
**Nedre Eiker kommunestyre** behandlet saken i møte 14. mars sak 14/18 og vedtok med 30 stemmer slikt vedtak

1. Høringsforslagene til Buskerudbypakke 2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke 2

2. Kommunestyret ber ATM-utvalget komme frem til en omforent løsning for Buskerudbypakke 2 innenfor rammen av de fremlagte 4 tiltakspakkene og 3 bomsystemene, jmfr. vedtakspunkt 2 i behandling av utredningsprogram, juni 2017.

-Tiltaket «Fv. 319 Solumstrand – Rundtom 540 mill. kr.» - utgår.  
-Tiltaket «Ekstrasatsing lavere priser/Nye billettkonsepter 90 mill. kr.» settes inn. Kommunestyret vil presisere at bomkonseptene må være basert på en rettferdig fordeling. Det må legges til grunn at flest mulige må være med på å bidra til å finansiere tiltakspakkene. Kommunestyret kan ikke akseptere at det settes opp bommer på den nåværende kommunegrensen mellom Nedre Eiker og Drammen uten at det samtidig settes opp bynære bommer i Drammen. Nedre Eiker og Drammen vil fra 1. januar 2020 være en kommune og det bærende prinsipp må være at innbyggerne så langt det er mulig må behandles likt. Det legges også til grunn at takstene skal være like.

3. Endelig forslag til Buskerudbypakke 2 legges frem for sluttbehandling i juni 2018.

**Hovedutvalg for samferdsel**, **Buskerud fylkeskommune** behandlet saken i møte 15. mars sak 17/18 og de tre vedtakspunktene ble vedtatt med 10 av 11 stemmer.

**Videre prosess**

**23. mars ATM-utvalg anbefaler bypakke til kvalitetssikring**23. mars – 16. mai kvalitetssikring SVV22. mai ATM-råd **25. mai ATM-utvalg anbefaler bypakke til lokalpolitisk behandling**1. juni – 21. juni lokalpolitisk sluttbehandling **22. juni ATM-utvalg oversendelse staten for videre behandling**

***Forslag til konklusjon:*** *ATM-utvalget anbefaler omforent bypakke for oversendelse til kvalitetssikring hos Statens vegvesen før endelig lokalpolitisk vedtak fattes i juni.*

**Sak 10/18 Status**

**Statens vegvesen Handlingsprogram 2018-2023 (2029)**Som oppfølging av Nasjonal Transportplan har Statens vegvesens etter høring fastsatt Handlingsprogram 2018-2023 (29) og planleggingsprogram 2018-2021 (23). Statens vegvesen region sør har utarbeidet følgende oversikt over hva det innebærer for Buskerudbyområdet:  
  
*Det er lagt til grunn betydelige midler til tiltak i de ni største byområdene, som skal bidra til å nå målet om at veksten i persontransporten skal tas med kollektiv-trafikk, sykling og gåing. Til programområdetiltak i bymiljø- og byvekstavtaler er det avsatt om lag 10,6 mrd. kr i 2018-2023. I tillegg er det avsatt om lag 8,6 mrd. kr til belønningsordningene. Midlene på disse to postene skal ses i sammenheng. Det er avsatt om lag 8,6 mrd. kr til tilskudd til store fylkeskommunale kollektivtrafikkprosjekter i de fire største byområdene. Det er inngått avtaler med Trondheim/ Trøndelag, Oslo/Akershus, Bergen/Hordaland og Nord-Jæren, og det er aktuelt å starte forhandlinger med Kristiansandsområdet, Grenland, Buskerudbyen, Nedre Glomma og Tromsø i 2018. Det tas sikte på at arbeidet med å inngå byvekstavtaler starter opp i 2018.*


*Følgende er prioritert i handlingsprogrammet til Buskerudbyen:*


* *E134 Strømsåstunnelen 200 mill kr i 2024-2029 er en oppstartbevilgning av den statlige andelen på 820 mill kr. Prosjektet er kostnadsregnet til 1640 mill 2018-kr hvorav staten delfinansierer med 820 mill 2018-kr.*
* *Rv.282 Holmenbrua 390 mill 2018-kr i 2018-2023. Prosjektet er kostnadsregnet til 780 mill 2018-kr.*
* *Programområdetiltak i Buskerudbyen omfatter kollektivtiltak for riksveg og gang-/sykkeltiltak langs riksveg eller riksvegruter for sykkel, se tabeller nederst i saken. Tiltak i tabellen som ligger i Kongsberg ikke lengre er aktuelle. Tiltakene som er meldt inn er de prioriterte tiltakene i Buskerudbyens handlingsprogram for sykkel. I tillegg har Statens vegvesen meldt inn behov for:* 
  + *Fv.16 Lierskogen – Akershus grense som har vedtatt reguleringsplan og er sykkelrute for E18*
  + *Rv.282 sykkelveg Holmen – Strømsø som er sykkelrute for E18. Strekningen mangler tilbud for syklende og det vil bli et enda større brudd i standarden på g/s-tilbudet etter at ny Holmen bru blir bygd.*
  + *Sykkelekspressveg Ryghgata – Drammen grense som vil kunne bli sykkelrute for E134. Trasè for sykkelekspressveg er ikke fastsatt men behovet synliggjort.*

*Alle prioriteringene er betinget av at det blir tilslutning til et opplegg for delvis bompenge-finansiering gjennom Buskerudbypakke 2.*

*Programområdetiltakene i handlingsprogrammet er ikke prioriterte i rekkefølge og vil først bli prioritert gjennom forhandlinger om byvekstavtale.*

*I Statens vegvesens planleggingsprogram 2018-2021(2023) er det for byområdene i Region sør, dvs Kristiansand, Grenland og Buskerudbyen, satt av 20 mill kr til planlegging. Det er ikke satt av midler til investeringer i perioden. Fordeling av planleggingsmidlene mellom de tre byområdene vil bli foretatt gjennom forhandlingene om byvekstavtaler.*





*Tabeller: Handlingsprogram 2018-2023, Vedlegg 1 – oversikt over potensielle riksvegtiltak i byvekstavtalene.*

**Handlingsprogram for jernbanesektoren 2018-23 (2029)**Handlingsprogrammet for jernbanesektoren 2018-29 er under utarbeidelse i Jernbane-direktoratet og vil bli sendt på høring til fylkeskommunene 9. april, med høringsfrist 22.juni. Handlingsprogrammet vil bli endelig fastlagt av Jernbanedirektoratet 1. juli 2018.

Buskerudbysamarbeidet utarbeidet felles uttalelse til NTP (18-29), der det het:  
*“NTP 2018-27 bør tydeliggjøre hvordan toget skal kunne ta sin del av trafikkveksten i prioriterte byområder, i tillegg til IC-satsingen. Hvordan dette skal ivaretas for Buskerudbyen fremgår delvis i brev av 8.5.2015 fra Samferdselsdepartementet hvor det heter: ”I første omgang er det aktuelt med tiltak for jernbane på strekningen mellom Drammen og Hokksund. Jernbanen mellom Hokksund og Kongsberg skal utredes nærmere før det vil være aktuelt med ordinær planlegging.” Ovennevnte må ivaretas i NTP 2018-27 slik at dobbeltspor mellom Drammen og Hokksund og opprusting av togstasjonene i Mjøndalen og Hokksund kan fullføres i første fireårsperiode. I dette inngår også tiltak for nødvendig hensetting av tog ved et styrket togtilbud. Videre bør det i NTP fremgå når ny stasjon på Lierstranda kan realiseres og ses i sammenheng med realisering av Rv23 Linnes-E18 med helhetlig løsning for transportsystemet i området Brakerøya-Lierstranda inkludert adkomst til nytt statlig sykehus på Brakerøya. Det må også fremgå i NTP-framlegget hvordan oppfølging av utredningen Hokksund - Kongsberg skal skje”.*

Administrativ styringsgruppe anbefaler i møte 16. mars at det utarbeides forslag til en felles uttalelse til jernbanesektorens handlingsprogram når det gjelder Buskerudbyen. Forslaget legges fram for ATM-utvalget i mai.

**Valg av leder og nestleder i adm. styringsgruppe**Administrativ styringsgruppe har i møte 16. mars 2018 gjenvalgt rådmann i Øvre Eiker kommune Trude Andresen som leder av administrativ styringsgruppe. Rådmann i Lier Bente Gravdahl forespørres som ny nestleder.

**Sak 11/18 Eventuelt**

**Vedlegg 1**

**Møtereferat ATM-utvalget**

**Møte nr. 1/18** - **23.02.2018**

|  |  |
| --- | --- |
| **Tilstede** | **ATM-utvalget:**  Roger Ryberg, fylkesordfører, Buskerud fylkeskommune, leder Gunn Cecilie Ringdal, ordfører, Lier kommune Tore Opdal Hansen, ordfører, Drammen kommune  Hans Kristian Sveaas, varaordfører, Øvre Eiker kommune  Bent Inge Bye, ordfører, Nedre Eiker kommune Kjell Gunnar Hoff. Varaordfører, Kongsberg kommune  Solveig Hovda, Styrings- og strategistab, Statens vegvesen region sør Ove Skovdahl, Seksjonssjef, Regional Samhandling Øst, Jernbane-direktoratet Hans Petter Christiansen, assisterende fylkesmann i Buskerud  **Fra administrasjonen:** Trude Andresen, rådmann, Øvre Eiker kommune Georg N. Smedhus, fylkesrådmann, Buskerud fylkeskommune Rolf Helge Grønås, avdelingsdirektør, Statens vegvesen region sør  Truls Hvitstein, rådmann, Nedre Eiker kommune Wenche Grinderud, rådmann Kongsberg kommune  Trond Julin, rådmann, Drammen kommune  Bente Gravdal, rådmann, Lier kommune  **Fra sekretariatet:**  Tor Atle Odberg, daglig leder Gun Kjenseth, prosjektleder by-/ og stedsutvikling Jomar Lygre Langeland, prosjektleder areal og transport Ingunn Larsen, prosjektleder kommunikasjon |
| **Forfall** |  |
| **Møtested** | Kommunestyresalen, Rådhuset, Nedre Eiker kommune, Mjøndalen, |
| **Tidspunkt** | Fredag 23. februar 10:30 – 13:00 |

Innkalling og dagsorden godkjent.  
 **Sak 01/18 Referat fra møte 15. desember 2017  
*Konklusjon:*** *Referatet godkjent.*

**Sak 02/18 Justering Buskerudbypakke 2**

Tor Atle Odberg orienterte om framdriftsplan, forslag til felles saksframlegg og foreløpig status høringsuttalelser.

**Drøfting i møtet**Det var ønskelig å få en lett-tilgjengelig spørsmål og svar guide. ATM-utvalgets medlemmer sender forslag til spørsmål til prosjektleder kommunikasjon.  
  
Ordførerne ble enig om prosessen med samordning av bypakka etter behandlingen i by-/kommunestyrene og fylkeskommunen i begynnelsen av mars.   
  
Flere var opptatt av å få et bredt flertall for å få på plass en god pakke i ATM-utvalgsmøte 23. mars, slik at forslaget kan sendes Statens vegvesen til kvalitetssikring før påske.

***Konklusjon:*** *Saken drøftet og innspill i møtet tas med i videre prosess.*

**Sak 03/18 Bypakke Kongsberg**

Varaordfører Kjell Gunnar Hoff orienterte om bakgrunnen for det vedtaket som kommunestyret i Kongsberg gjorde 7. februar om å si nei til videre forhandlinger om Bypakke Kongsberg.

***Konklusjon:*** *Status for bypakke Kongsberg tas til orientering*

**Sak 04/18 Ny belønningssøknad**

***Konklusjon:*** *Søknad om ny belønningsavtale oversendes til Samferdselsdepartementet.*

**Sak 05/18 Plan for Buskerudbysamarbeidet første halvår 2018**

***Konklusjon:*** *Forslag til Plan for Buskerudbysamarbeidet første halvår 2018 legges til grunn for arbeidet i Buskerudbysamarbeidets organer.*

**Sak 06/18 Status**

***Konklusjon:*** *Status tas til orientering*

**Sak 07/18 Eventuelt**

**Vedlegg 2  
Lokalpolitisk behandling av sak Buskerudbypakke 2 – status etter høring**Notat fra Buskerudbysekreatariatet datert 16. mars 2018

**Rådmennenes felles forslag til vedtak**

1. Høringsforslagene til Buskerudbypakke 2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke 2.
2. By-/kommune-tyret/fylkestinget ber ATM-utvalget komme frem til en omforent løsning for Buskerudbypakke 2 innenfor rammen av de fremlagte 4 tiltakspakkene og 3 bomsystemene, jmfr. vedtakspunkt 2 i behandling av utredningsprogram, juni 2017.
3. Endelig forslag til Buskerudbypakke 2 legges frem for sluttbehandling i juni 2018.

**Lier kommunestyre behandlet saken i møte 6. mars**

**Sak 15/2018 Buskerudbypakke 2 - status etter høring**:   
Lars Haugen (FRP) fremmet følgende forslag: «Saken utsettes». Forslaget falt med 8 stemmer (5FRP, 3SP) mot 41 stemmer (18H, 15AP, 3V, 2KRF, 2MDG, 1SV) avgitt for å realitetsbehandle saken.

Ninnie Bjørnland (SV) fremmet på vegen av SV og MDG følgende tilleggsforslag:  
«Tiltakspakke 1 er den foretrukne tiltakspakken og det foretrukne bom-alternativet er bommer på nåværende kommunegrense samt bynære bommer i Drammen. ATM-utvalget bes videre vurdere hvordan prisen på kollektivreiser kan reduseres ytterligere uavhengig av hvilken tiltakspakke som utvalget foreslår.»

Lars Haugen (FRP) fremmet følgende tilleggsforslag: «1. Anbefalinger kollektivsatser for buss reduseres om mulig med 50 % - ikke bare i rushtiden. 2. Strategier for sykkel og gange må ta hensyn til at det er vinter i Norge og snø ikke er et særsyn. 3. Som i andre avtaler må det etableres mekanismer for håndtering av uenighet og/eller manglende overholdelse av avtalene som utgjør Buskerudbyen. 4. Det avholdes en folkeavstemming om innføring av Buskerudbypakke 2. Dette for å sikre legitimitet og folkelig forankring.»

**Votering:**Rådmannens forslag til vedtak ble fremmet og enstemmig vedtatt. Det ble så votert over forslag fra SV og MDG fremmet av Ninnie Bjørnland (SV). Forslaget falt med 8 (3SP, 2KRF, 2MDG, 1SV) mot 41 stemmer (18H, 15AP, 5FRP, 3V). Lars Haugen (FRP) sitt forslag falt med 5 Stemmer (5FRP) mot 44 stemmer (18H, 15AP, 3SP, 3V, 2KRF, 2MDG, 1SV).

**Drammen bystyre behandlet saken i møte 13. mars.  
Sak 22/18 Buskerudbypakke 2 - status etter høring**

**Bystyrets vedtak:**

1. Høringsforslagene til Buskerudbypakke 2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke 2.

2. Bystyret ber ATM-utvalget komme frem til en omforent løsning for Buskerudbypakke 2 innenfor rammen av de fremlagte 4 tiltakspakkene og 3 bomsystemene, jfr. vedtakspunkt 2 i behandling av utredningsprogram, juni 2017.

3. Endelig forslag til Buskerudbypakke 2 legges frem for sluttbehandling i juni 2018.

4. Veiprosjektet Fv 319 Solumstrand – Rundtom (kr. 560 mill.) tas ut av pakka. De økonomiske midlene som spares ved dette, skal dekke nye tiltak innenfor kollektivtrafikken;

- Billetter på buss skal være billigere enn passering av bomsnittene i rushtiden; Kl. 07.00 – 09.00 og kl. 15.00 – 17.00

- Månedskortet settes ned til kr. 600,- i sone 1 og kr. 800,- i sone 2

- Alle voksne personer med månedskort kan ta med seg inntil 3 barn gratis på bussen alle dager.

- Muligheten for årskort på kollektivtransport skal utredes, og saken legges fram ved evaluering og rullering av Buskerudbypakken.

Bomsnitt på nåværende kommunegrenser er ønskelig, men vi ber om at eventuelt nye bynære bomløsninger utredes videre med tanke på at alle bydeler behandles likt. Saken legges frem for ATM-utvalget i løpet av 1. halvår 2019.

Bompengeinnkreving skal ikke starte før man starter veibygging – primære ønsker er Fv 36 tilfartsveg Vest del 1 og Fv 319 ny Svelvikveg i ny trasé.

**Innstilling til: Bystyret 13.03.18. Formannskapets innstilling til bystyret:**

1. Høringsforslagene til Buskerudbypakke 2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke 2.

2. Bystyret ber ATM-utvalget komme frem til en omforent løsning for Buskerudbypakke 2 innenfor rammen av de fremlagte 4 tiltakspakkene og 3 bomsystemene, jfr. vedtakspunkt 2 i behandling av utredningsprogram, juni 2017.

3. Endelig forslag til Buskerudbypakke 2 legges frem for sluttbehandling i juni 2018.

**Bystyrets behandling:**

Tove Paule (H) fremmet på vegne av Høyre og Arbeiderpartiet følgende tilleggsforslag:

«Høyre og AP støtter de 3 punktene i innstillingen til vedtak, men ønsker i tillegg å fremme et tilleggspunkt med diverse presiseringer:

Nytt punkt 4:

1. Vi ønsker tiltakspakke 4, men med følgende endringer:

2. Veiprosjektet Fv 319 Solumstrand – Rundtom (kr. 560 mill.) tas ut av pakka.

3. De økonomiske midlene som spares ved dette, skal dekke nye tiltak innenfor kollektivtrafikken;

- Billetter på buss skal være billigere enn passering av bomsnittene i rushtiden;

Kl. 07.00 – 09.00 og kl. 15.00 – 17.00

- Månedskortet settes ned til kr. 600,- i sone 1 og kr. 800,- i sone 2

- Alle voksne personer med månedskort kan ta med seg inntil 3 barn gratis på bussen alle dager.

- Muligheten for årskort på kollektivtransport skal utredes, og saken legges fram ved evaluering og rullering av Buskerudbypakken.

4. Bomsnitt på nåværende kommunegrenser er ønskelig, men vi ber om at eventuelt nye bynære bomløsninger utredes videre med tanke på at alle bydeler behandles likt. Saken legges frem for ATM-utvalget i løpet av 1. halvår 2019.

5. Bompengeinnkreving skal ikke starte før man starter veibygging – primære ønsker er Fv 36 tilfartsveg Vest del 1 og Fv 319 ny Svelvikveg i ny trasé.»

Trine Borge Johansen (SP) fremmet følgende tilbakesendelsesforslag:

«Forslag til vedtak:

1. Bystyret tar høringsrunden vedrørende justert Buskerudbypakke 2 til orientering.

2. Bystyret mener at de fremlagte pakkeløsningene og foreslåtte bomsystemene ikke løser de trafikale problemene i Drammen, hverken på kort eller lang sikt.

3. Bystyret ønsker at BB2 skal skrinlegges og at de nødvendige prosjektene planlegges og gjennomføres med prosjektbasert finansiering og med felles administrasjon.

4. Bystyret ber Buskerudbyen gå i dialog og forhandlinger med staten om fremtidige kollektivløsninger.»

Ståle Sørensen (MDG) fremmet på vegne av MDG, SV, DB, V og KrF følgende forslag:

 «Ny Buskerudbypakke 2 bør etableres med formål høyest mulig måloppnåelse i trafikkreduksjon.

 Bystyret i Drammen anbefaler Tiltakspakke 1 med bynære bommer i Drammen.

 Ny Svelvikvei legges inn i Tiltakspakke 1 og finansiering av denne bakes inn i Takstsystemet.

 Det geografiske området som i dag består av Svelvik kommune innlemmes som en del av Buskerudbyen, med samme prinsipper om arealpolitikk og krav til knutepunktutvikling.

 Det etableres gratis takst for elbil, men kan eventuelt vurderes full avgift for elbil tidsbegrenset til når rushtidsavgiften gjelder.

 Man bør se på ytterligere reduserte takster for kollektivtrafikk finansiert med en krone høyere bomtakst. Det bør i denne sammenheng vurderes tiltak som gratis handlebuss på enkeltdager for å styrke sentrumshandelen.»

Ulf Erik Knudsen (FrP) fremmet følgende utsettelsesforslag: Saken stilles i bero frem til det er avholdt folkeavstemming om prinsippet om bypakke finansiert med bompenger.»

Ida Marie Brown (UAVH) fremmet følgende protokolltilførsel:

«For å skjerme sentrumshandelen tar kommunen initiativ til å utrede mulighet for å få bomavgift refundert dersom man benytter butikker i sentrum. Det forutsettes at man legger igjen et minimumsbeløp fastsatt til f.eks. x antall ganger bomavgiften, noe som gir en bevegelig sats som følger rushtiden. For at bompengene ikke skal avkortes av tiltaket kunne man tenke seg at butikkene som innlemmes i ordningen kan danne en «sentrumsring» med en årlig kontingent\*.) Kontroll av benyttet beløp kunne administreres via en app som kunder kan laste ned på telefonen, (og bompenger kunne refunderes årlig, halvårlig eller f.eks. trekkes direkte fra faktura, alt etter hva som blir administrativt, lønnsomt og håndterlig.)

\*) til f.eks. inndekning av refunderte beløp. Bussbilletter kan også gjerne tenkes innført i en slik ordning.»

Tilbakesendelsesforslaget fra SP fikk 7 stemmer (SP + FrP + 1 H) og falt.

Utsettelsesforslaget fra FrP fikk 5 stemmer (FrP) og falt.

Forslaget fra MDG fikk 9 stemmer (MDG + SV + DB + V + KrF) og falt.

Innstillingens punkt 1 – 3 ble vedtatt mot 7 stemmer (FrP + SP + 1 H).

Tilleggsforslaget fra H og AP til nytt punkt 4 ble vedtatt med 32 stemmer (H + AP + UAVH).

**Bystyrets vedtak:**

1. Høringsforslagene til Buskerudbypakke 2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke 2.

2. Bystyret ber ATM-utvalget komme frem til en omforent løsning for Buskerudbypakke 2 innenfor rammen av de fremlagte 4 tiltakspakkene og 3 bomsystemene, jfr. vedtakspunkt 2 i behandling av utredningsprogram, juni 2017.

3. Endelig forslag til Buskerudbypakke 2 legges frem for sluttbehandling i juni 2018.

4. Veiprosjektet Fv 319 Solumstrand – Rundtom (kr. 560 mill.) tas ut av pakka.

De økonomiske midlene som spares ved dette, skal dekke nye tiltak innenfor kollektivtrafikken;

- Billetter på buss skal være billigere enn passering av bomsnittene i rushtiden;

Kl. 07.00 – 09.00 og kl. 15.00 – 17.00

- Månedskortet settes ned til kr. 600,- i sone 1 og kr. 800,- i sone 2

- Alle voksne personer med månedskort kan ta med seg inntil 3 barn gratis på bussen alle dager.

- Muligheten for årskort på kollektivtransport skal utredes, og saken legges fram ved evaluering og rullering av Buskerudbypakken.

Bomsnitt på nåværende kommunegrenser er ønskelig, men vi ber om at eventuelt nye bynære bomløsninger utredes videre med tanke på at alle bydeler behandles likt. Saken legges frem for ATM-utvalget i løpet av 1. halvår 2019.

Bompengeinnkreving skal ikke starte før man starter veibygging – primære ønsker er Fv 36 tilfartsveg Vest del 1 og Fv 319 ny Svelvikveg i ny trasé.

**Øvre Eiker formannskap 14. mars 2018:  
PS 21/18 Buskerudbypakke 2 - status etter høring.   
Rådmannens anbefaling**

1. Høringsforslagene til Buskerudbypakke2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke2.
2. Kommunestyret/fylkestinget ber ATM-utvalget komme frem til en omforent løsning for Buskerudbypakke2 innenfor rammen av de fremlagte 4 tiltakspakkene og 3 bomsystemene, jf. vedtakspunkt 2 i behandling av utredningsprogram, juni 2017.
3. Endelig forslag til Buskerudbypakke2 legges frem for sluttbehandling i juni 2018.

**Begrunnelse**

Det er gjennomført et omfattende utredningsarbeid med revidering av Buskerudbypakke2. Det har vært et stort engasjement og medvirkning i dette utredningsarbeidet og i den formelle høringen som nå er gjennomført. ATM-utvalget har et godt grunnlag for å komme fram til et omforent forslag som skal sendes til kvalitetssikring, før sluttbehandling i kommunestyrene og fylkestinget.

**Behandling i Formannskapet - 14.03.2018**

**Formannskapet fremmet følende nytt 2. kulepunkt samt tillegg til begrunnelsen:**

Kommunestyret i Øvre Eiker ønsker tiltakspakke 1 samt bommer på dagens kommunegrenser og bynære snitt i Drammen.

**Tillegg til begrunnelsen:**

Det er et mål at så mange som mulig betaler så lite som mulig i bompenger. De som får tiltak må også være med å betale. Saken refereres i kommunestyret.

**Avstemming:** Enstemmig vedtatt.

**Vedtak i Formannskapet - 14.03.2018**

Høringsforslagene til Buskerudbypakke2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke2.

Kommunestyret i Øvre Eiker ønsker tiltakspakke 1 samt bommer på dagens kommunegrenser og bynære snitt i Drammen.

Kommunestyret/fylkestinget ber ATM-utvalget komme frem til en omforent løsning for Buskerudbypakke2 innenfor rammen av de fremlagte 4 tiltakspakkene og 3 bomsystemene, jf. vedtakspunkt 2 i behandling av utredningsprogram, juni 2017.

Endelig forslag til Buskerudbypakke2 legges frem for sluttbehandling i juni 2018.

**Nedre Eiker kommunestyre 14. mars 2018  
PS 14/18 Buskerudbypakke 2 - status etter høring**

Rådmannens innstilling:

1.Høringsforslagene til Buskerudbypakke 2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke 2.

2.Kommunestyret ber ATM-utvalget komme frem til en omforent løsning for Buskerudbypakke 2 innenfor rammen av de fremlagte 4 tiltakspakkene og 3 bomsystemene, jmfr. vedtakspunkt 2 i behandling av utredningsprogram, juni 2017.

3. Endelig forslag til Buskerudbypakke 2 legges frem for sluttbehandling i juni 2018.

Begrunnelse

Det er gjennomført et omfattende utredningsarbeid med revidering av Buskerudbypakke2. Det har vært et stort engasjement og medvirkning i dette utredningsarbeidet og i den formelle høringen som nå er gjennomført. ATM-utvalget har et godt grunnlag for å komme fram til et omforent forslag som skal sendes til kvalitetssikring, før sluttbehandling i kommunestyrene og fylkestinget. Det er et mål at så mange som mulig betaler så lite som mulig i bompenger. De som får tiltak må også være med å betale.

**Behandling i Formannskapet - 14.03.2018:**

Ordfører Bent Inge Bye (AP) fremmet følgende forslag:

1.Som rådmannens innstilling.

2.Kommunestyret ber ATM-utvalget komme frem til en omforent løsning for Buskerudbypakke 2 innenfor rammen av de fremlagte 4 tiltakspakkene og 3 bomsystemene, jmfr. vedtakspunkt 2 i behandling av utredningsprogram, juni 2017.

Tiltaket «Fv. 319 Solumstrand – Rundtom 540 mill. kr.» - utgår.

Tiltaket «Ekstrasatsing lavere priser/Nye billettkonsepter 90 mill. kr.» settes inn.

Kommunestyret vil presisere at bomkonseptene må være basert på en rettferdig fordeling. Det må legges til grunn at flest mulige må være med på å bidra til å finansiere tiltakspakkene. Kommunestyret kan ikke akseptere at det settes opp bommer på den nåværende kommunegrensen mellom Nedre Eiker og Drammen uten at det samtidig settes opp bynære bommer i Drammen. Nedre Eiker og Drammen vil fra 1. januar 2020 være en kommune og det bærende prinsipp må være at innbyggerne så langt det er mulig må behandles likt. Det legges også til grunn at takstene skal være like.

3.Som rådmannens innstilling.

Knut Gjerde (FRP) fremmet følgende forslag:

Det avholdes folkeavstemning om Nedre Eiker skal slutte seg til Buskerudbypakke 2.

Tor Orsteen (SV) fremmet følgende forslag på vegne av SV og MDG: Ny Buskerudbypakke 2 bør etableres med formål høyest mulig måloppnåelse i trafikkreduksjon.

Kommunestyret i Nedre Eiker anbefaler tiltakspakke 1. Kommunestyret vil presisere at bomkonseptene må være basert på åpen rettferdig fordeling. Bommer på tidligere kommunegrenser sees på som uaktuelt fordi det ikke avviser trafikk til de mest belastede stedene. Kommunestyret ønsker at bommer bare skal plasseres på strekninger der det er mulig å bruke kollektivtrafikk og bare være i drift i de perioder av døgnet da det er mulig å bruke kollektivtrafikk. Nåværende Svelvik kommune innlemmes i Buskerudbyen. Det etableres halv takst for elbil.

Man bør se på ytterligere reduserte takster for kollektivtrafikk finansiert med ei krone høyere bomtakst. Det bør i denne sammenheng vurderes tiltak som gratis handlebusser på enkeltdager for å styrke handelen i sentrumsområdene.

**Votering:**

Forslaget fra Knut Gjerde (FRP) fikk 1 stemme (1 FRP). 10 stemte imot (4 AP, 4 H, 1 SV,

1 MDG).

Forslaget fra Tor Orsteen (SV) fremmet på vegne av SV og MDG fikk 2 stemmer (1 SV,

1 MDG). 9 stemte imot (4 AP, 4 H, 1 FRP).

Forslaget fra ordfører Bent Inge Bye (AP) ble vedtatt med 10 stemmer (4 AP, 4 H, 1 SV,

1 MDG) mot 1 stemme (1 FRP)

**Innstilling fra Formannskapet - 14.03.2018:**

1.Høringsforslagene til Buskerudbypakke 2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke 2

2. Kommunestyret ber ATM-utvalget komme frem til en omforent løsning for Buskerudbypakke 2 innenfor rammen av de fremlagte 4 tiltakspakkene og 3 bomsystemene, jmfr. vedtakspunkt 2 i behandling av utredningsprogram, juni 2017.Tiltaket «Fv. 319 Solumstrand – Rundtom 540 mill. kr.» - utgår.

Tiltaket «Ekstrasatsing lavere priser/Nye billettkonsepter 90 mill. kr.» settes inn.

Kommunestyret vil presisere at bomkonseptene må være basert på en rettferdig fordeling. Det må legges til grunn at flest mulige må være med på å bidra til å finansiere tiltakspakkene. Kommunestyret kan ikke akseptere at det settes opp bommer på den nåværende kommunegrensen mellom Nedre Eiker og Drammen uten at det samtidig settes opp bynære bommer i Drammen. Nedre Eiker og Drammen vil fra 1. januar 2020 være en kommune og det bærende prinsipp må være at innbyggerne så langt det er mulig må behandles likt. Det legges også til grunn at takstene skal være like.

3.Endelig forslag til Buskerudbypakke 2 legges frem for sluttbehandling i juni 2018.

**Behandling i Kommunestyret - 14.03.2018:**

Det var 40 medlemmer til stede under behandlingen av saken. Knut Gjerde fremmet følgende forslag på vegne av FRP og SP: Det avholdes folkeavstemning om Nedre Eiker skal slutte seg til Buskerudbypakke 2.

Tor Orsteen (SV) fremmet følgende forslag på vegne av SV og MDG: Ny Buskerudbypakke 2 bør etableres med formål høyest mulig måloppnåelse i trafikkreduksjon. Kommunestyret i Nedre Eiker anbefaler tiltakspakke 1. Kommunestyret vil presisere at bomkonseptene må være basert på åpen rettferdig fordeling. Bommer på tidligere kommunegrenser sees på som uaktuelt fordi det ikke avviser trafikk til de mest belastede stedene. Kommunestyret ønsker at bommer bare skal plasseres på strekninger der det er mulig å bruke kollektivtrafikk og bare være i drift i de perioder av døgnet da det er mulig å bruke kollektivtrafikk. Nåværende Svelvik kommune innlemmes i Buskerudbyen. Det etableres halv takst for elbil. Man bør se på ytterligere reduserte takster for kollektivtrafikk finansiert med ei krone høyere bomtakst. Det bør i denne sammenheng vurderes tiltak som gratis handlebusser på enkeltdager for å styrke handelen i sentrumsområdene.

Turid Solberg Thomassen (KRF) fremmet følgende forslag:

Anbefalt forslag til Buskerudbypakke 2:

1.Tiltakspakke 1 – med ekstra satsing på kollektivtrafikk og sykkel. Porteføljestyring inngår.

2. Bommer på dagens kommunegrenser og bynære snitt i Drammen.

3. Fv 319 Ny Svelvikveg i ny trasé ønskes inn i pakka.

4. Det bør samtidig vurderes:- Gratis bompassering for nullutslippskjøretøy utenom rushtid. Halv pris i rushtid.- Mulighet for å styrke sentrumshandelen ved handlebusser på utvalgte tider. Dette bør ses i sammenheng med en moderat økning i bompengeavgift, f.eks.1 krone.

Tiltakspakke 1 inkludert vegtiltak Fv 319 Svelvikveg i ny trasé vil koste totalt kr 12,36 mrd.

Begrunnelse for forslaget

1.Det er behov for kraftige grep for både å begrense bilbruk, klimautslipp og sikre god framkommelighet i framtida. Først og fremst er dette viktig av hensyn til fremtidige generasjoner. Vegtiltakene i tiltakspakke 2,3 og spesielt 4 legger til rette for utbyggingsmønstre som er vanskeligere å dekke med kollektivtrafikk, gåing og sykling.

Det er svært viktig at staten ikke igjen avviser vår byvekstavtale. Vi antar at Tiltakspakke 1 vil ha store muligheter for godkjennelse fordi den klart oppfyller statens målkrav og er moderat prismessig i kampen om å få gjennomslag for byvekstavtale nasjonalt.

2. Det framlagte administrative forslaget viser klart at Tiltakspakke 1 som inkluderer også bynære bomsnitt i Drammen kommer gunstigst ut for å nå nullvekstmålet. Tiltakspakke 1 gir også best samlet måloppnåelse fordi den innebærer mer kompakt byutvikling, redusert veitrafikk i sentrum som gjør det enklere og raskere å reise med alle transportmidler. Kollektivtilbudet og sykling blir ytterligere styrket med ca. en halv milliard. Tiltakspakke 1 gir det beste grunnlaget for å utvikle attraktive by- og tettstedsområder.

3. Bommer også på bynære snitt vil virke sterkt bilreduserende og øke framkommeligheten for alle trafikantgrupper inkludert dem som må reise med bil. Videre vil takstene kunne holdes lavere fordi det vil fordele kostnadene på flere trafikanter. Det vil også bidra til økt passasjergrunnlag på de viktigste bussrutene i Drammen.

4. Fordi vi ser at bommer på bynære snitt kan få uheldige konsekvenser for sentrumshandelen i Drammen, vil det være hensiktsmessig å gjøremottiltak her. Vi ønsker tiltak som motvirker økt bruk av kjøpesentrene, men gjør sentrumshandelen mer attraktiv ved organisering av tilbud om handlebusser til sentrum på gunstige tider tilpasset folk og bymiljø.

5. Nullutslippskjøretøy bør fremdeles begunstiges med lavere bomavgifter slik at det stimulerer til økning av kjøp av slike kjøretøy. Å redusere utslipp av klimagasser som skader miljøet er et overordnet mål både lokalt og globalt.

6. Vi gjør et unntak mht vegtiltak for Ny Svelvikvei. Denne trengs fordi dagens vei er smal, svingete og lite trafikksikker. Det finnes bare delvis fortau og sykkelvei. Ny vei har vært etterspurt over tiår. En ny Svelvikvei er vedtatt i ny kommunedelplan i 2016. Både trafikksikkerhet og fremkommelighet for kjøretøy vil kunne bedres for alle grupper. Ikke minst viktig er at folk langs eksisterende fv 319 får redusert støy og miljøulemper ved at veien legges ny annet sted fra Tørkop til Eik. Ny Svelvikvei muliggjør at tiltaket fv 319 Solumstrand – Rundtom kan realiseres seinere med prioritering av kollektivtrafikk, gående og syklende på denne strekningen.

7. For øvrig er det viktig å få på plass en mulighetsstudie om to tog i timen mellom Drammen og Hokksund på enkeltspor med tilpasninger. Dette fordi økningen av kollektivtransport med tog på denne strekningen klart vil berøre Buskerudbypakke 2 i klar positiv klima- og miljøretning.

Magnus Weggesrud (SP) fremmet følgende forslag på vegne av SP og FRP:

1.Kommunestyret tar første høringsrunde vedrørende justert Buskerudbypakke 2 til orientering.

2.Kommunestyret mener de fremlagte pakkeløsningene og bomsystemene ikke løser de trafikale problemene i Drammensregionen, verken på kort eller lang sikt.

3.Kommunestyret mener BB2 skal skrinlegges og at prosjektene planlegges og gjennomføres med prosjektbasert finansiering med felles administrasjon.

4.Kommunestyret ber Buskerudbyen gå i dialog og forhandlinger med Staten om fremtidige kollektivløsninger.

Votering:

Forslaget fra Magnus Weggesrud (SP) fremmet på vegne av SP og FRP fikk 7 stemmer

(1 SP, 5 FRP, 1 Uavhengig) og falt.

Forslaget fra Knut Gjerde (FRP) fremsatt på vegne av FRP og SP fikk 6 stemmer (5 FRP,

1 SP) og falt.

Forslaget fra Turid Solberg Thomassen (KRF) fikk 4 stemmer (2 KRF, 1 V, 1 Uavhengig) og falt.

Forslaget fra Tor Orsteen (SV) fremsatt på vegne av SV og MDG fikk 5 stemmer (1 SV,

1 MDG, 1 SP, 2 KRF) og falt.

Formannskapets innstilling ble vedtatt med 30 stemmer (14 AP, 14 H, 2 KRF).

Vedtak i Kommunestyret - 14.03.2018:

1. Høringsforslagene til Buskerudbypakke 2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke 2
2. Kommunestyret ber ATM-utvalget komme frem til en omforent løsning for Buskerudbypakke 2 innenfor rammen av de fremlagte 4 tiltakspakkene og 3 bomsystemene, jmfr. vedtakspunkt 2 i behandling av utredningsprogram, juni 2017.

-Tiltaket «Fv. 319 Solumstrand – Rundtom 540 mill. kr.» - utgår.

-Tiltaket «Ekstrasatsing lavere priser/Nye billettkonsepter 90 mill. kr.» settes inn. Kommunestyret vil presisere at bomkonseptene må være basert på en rettferdig fordeling. Det må legges til grunn at flest mulige må være med på å bidra til å finansiere tiltakspakkene. Kommunestyret kan ikke akseptere at det settes opp bommer på den nåværende kommunegrensen mellom Nedre Eiker og Drammen uten at det samtidig settes opp bynære bommer i Drammen. Nedre Eiker og Drammen vil fra 1. januar 2020 være en kommune og det bærende prinsipp må være at innbyggerne så langt det er mulig må behandles likt. Det legges også til grunn at takstene skal være like.

3. Endelig forslag til Buskerudbypakke 2 legges frem for sluttbehandling i juni 2018.

**Hovedutvalg for samferdsel, Buskerud fylkeskommune**

Behandlet saken i møte 15. mars sak 17/18 – protokollen foreligger foreløpig ikke. Det er gitt tilbakemelding om at punktene 1. – 3. ble vedtatt med 10 av 11 stemmer.

SAKSFREMLEGG:

Buskerudbypakke 2 – status etter høring

Versjon: 12.02.2018

1. Hensikt med saken

Saken legges frem for å orientere om status og innhold i arbeidet med justert Buskerudbypakke 2, og legger til rette for å anbefale forslag til lokalpolitisk sluttbehandling.

2. Saksgang så langt

Forslag til Buskerudbypakke 2 ble vedtatt av by- og kommunestyrene og Buskerud fylkesting september 2016. I vedtaket ble det forutsatt at Nasjonalt Transportplan (NTP) 2018-29 skulle inneholde full statlig finansiering av nytt løp på E134 Strømsåstunnelen, fornyelse av RV282 Holmenbrua og to tog i timen til Mjøndalen og Hokksund. Nasjonal Transportplan 2018-29 som ble fremlagt våren 2017 inneholdt ikke to tog i timen til Mjøndalen og Hokksund, og forutsatte at Strømsåstunnelen og Holmenbrua finansieres 50% med bompenger. Dette utløste behov for fornyet lokalpolitisk behandling.

Utredningsprogram for justert Buskerudbypakke 2 ble vedtatt i fylkestinget, bystyret i Drammen og kommunestyrene i Øvre Eiker, Nedre Eiker og Lier våren 2017:

1. *By-/kommunestyre/fylkesting slutter seg til vedlagt utredningsprogram med opplegg for medvirkning for justert Buskerudbypakke 2. Tidsrommet for innspillsfasen justeres til perioden 21. august – 29. september. Åpne møter vil bli gjennomført etter stortingsvalget.*
2. *ATM-utvalget fastsetter utredningsprogrammet, utarbeider høringsforslag og anbefaler forslag til lokalpolitisk sluttbehandling, og gjør eventuelle tilpassinger av prosessen.*
3. *Forslag til justert Buskerudbypakke2 legges fram for endelig behandling i by- / kommunestyrer / fylkesting i mai - juni 2018.*

Ved behandlingen i fylkestinget ble følgende punkter vedtatt i tillegg til felles innstilling:

1. *Det utarbeides ulike tiltakspakker med utgangspunkt i vedtatt BBP2 av september 2016 og innspill i medvirkningsprosessen slik som aksjonsgruppas forslag er å anses, skal utredes og legges frem for politisk behandling.*
2. *Buskerud fylkeskommune ber om at det utredes et nytt vei-alternativ med direkte kobling av bydelene Konnerud/Fjell med E 18 uten tilfartsveg vest del 2/Tilfartsveg Konnerud.*

I Drammen bystyre ble følgende vedtatt i tillegg til felles innstilling:

*Innbyggerforslaget fra ”Aksjonsgruppa nei til bommer innenfor Drammens kommunegrenser”, behandles på lik linje med andre innspill i de forestående innspills- og høringsfasene.*

ATM-utvalget fastsatte utredningsprogrammet 23. juni 2017, og prosessen er gjennomført i.h.t. utredningsprogrammet. I prosessen ble det gjennomført en åpen innspillsrunde i september - oktober 2017. ATM-utvalget behandlet høringsforslag til justert Buskerudbypakke 2 den 15. desember 2017 og la dette ut på høring i perioden 20. desember – 23. februar. Rapport fra innspills- og høringsrunden ligger vedlagt saken.

3. Saksgang fra nå og frem til endelig vedtak

ATM-utvalget møtes 23. mars med hensikt å anbefale forslag til lokalpolitisk sluttbehandling.


Anbefalt forslag oversendes Statens vegvesen Vegdirektoratet for kvalitetssikring før endelig lokalpolitisk behandling i mai-juni 2018. Etter endelig lokalpolitisk vedtak om bypakke oversendes bypakka Statens vegvesen Vegdirektoratet som grunnlag for forhandlinger om byvekstavtale med staten. Byvekstavtale omtales senere i saken. Statens vegvesen Vegdirektoratet vil deretter oversende bypakka/byvekstavtalen til Samferdselsdepartementet. Samferdselsdepartementet fremmer deretter stortingsproposisjon. Stortingsvedtak må foreligge før brukerbetaling/bomordning kan settes i drift.

4. Innholdet i forslag til Buskerudbypakke 2

Administrativt forslag til justert Buskerudbypakke 2 med forslag til fire alternative tiltakspakker og tre alternative bomsystemer, ble lagt ut til høring av ATM-utvalget 15. desember 2017.

4.1 Mål

Følgende mål for Buskerudbypakke 2 er vedtatt i sak om utredningsprogram for justert Buskerudbypakke 2 i juni 2017:



Disse målene bygger blant annet på areal- og transportplan for Buskerudbyen, og på kommunenes kommuneplaner.

Disse målene er i tråd med nasjonale føringer for bypakker/byvekstavtaler. Nasjonal Transportplan 2018-29 (NTP) ble lagt frem våren 2017 og fastsetter et mål om at veksten i persontransporten i byområdene skal tas med kollektivtransport, sykkel og gange. Dette innebærer nullvekst i persontransport med bil i byområdene. Gjennomgangstrafikk og nyttetransport er unntatt nullvekstmålet.

4.2 Bypakke som grunnlag for byvekstavtale

En lokalpolitisk vedtatt bypakke som tilfredsstiller nullvekstmålet vil være grunnlag for forhandlinger om byvekstavtale med staten. Byvekstavtalene inneholder statlige midler og skal bidra til å nå mål om miljøvennlig transport i byområdene, herunder nullvekst i personbiltrafikken i byene. Statens vegvesen har høsten 2017 gjennomført en [byutredning for Buskerudbyen](https://www.ntp.dep.no/By/Byutredninger/_attachment/2107862/binary/1226057?_ts=16073fe5928) som gir et kunnskapsgrunnlag for forhandlinger om byvekstavtale. Byutredningen viser at foreslåtte kombinasjoner av alternative tiltakspakker og bomsystemer tilfredsstiller statens krav til byvekstavtaler.

Buskerudbyområdet har frem til nå mottatt om lag 640 mill kr gjennom avtale om belønningsmidler med staten. I følge NTP 2018-29 vil belønningsordningen fases ut som egen ordning, men midlene skal videreføres i byvekstavtalene. Dersom det ikke oppnås enighet om en lokalpolitisk vedtatt bypakke med bompengefinansiering vil grunnlaget for statlige midler gjennom både belønningsavtale og byvekstavtale falle bort.

*4.3 Hovedinnhold i tiltakspakkene*

Fire tiltakspakker med ulike profiler lå ute på høring i perioden 20. desember 2017 til 23. februar 2018.

Alle tiltakspakkene har stor felles «grunnpakke», med satsing på kollektivtrafikk, sykling og gåing på minimum samme nivå som forslag til Buskerudbypakke 2 fra 2016. Antall bussavganger øker kraftig både i rushtid, på kveldstid og i helgene. Det er satt av midler til å gjøre det enklere og billigere å reise kollektivt. En rekke framkommelighetstiltak skal sikre at bussen blir raskere og mer punktlig. I forhold til opprinnelig Buskerudbypakke 2, er kollektivtiltak i Rosenkrantzgata redusert vesentlig. Kollektivknutepunkter skal rustes opp og det skal etableres flere pendlerparkeringsplasser. Flere viktige vegprosjekt for økt sikkerhet, framkommelighet og byutvikling foreslås bygget. Sykkeltiltak prioriteres i tråd med *Felles sykkelplan for Buskerudbyen.* Tiltakene i «grunnpakka» for kollektiv, sykkel og gange skal gi et godt alternativ til bilbruk når det etableres bomsystem.

I høringsforslaget er det vist 4 ulike tiltakspakker:

1. Tiltakspakke 1 – ekstra satsing på kollektivtrafikk og sykkel
2. Tiltakspakke 2 – mer vegtiltak inkl. tilfartsveg vest del 2
3. Tiltakspakke 3 – mer vegtiltak inkl. tilfart Konnerud
4. Tiltakspakke 4 – større pakke inkl. hele tilfartsvegsystemet

Det vises til vedlegg for nærmere beskrivelse av pakkenes sammensetning og måloppnåelse

4.4 Tre alternative bomsystemer

Analyser viser at bompenger er nødvendig både for å finansiere tiltakene og for å nå nullvekstmålet for personbiltrafikken. Felles for de foreslåtte bomkonseptene er:

* Timesregel, dvs at det betales kun for én passering i løpet av én time, uavhengig av hvor mange bommer som passeres.
* Månedstak, dvs at det ikke betales for mer enn 70 passeringer pr måned
* Lette nullutslippskjøretøy (elbiler) betaler 50 % av full takst

Det er lagt til grunn rushtidstakst dvs at taksten er høyere i rushtid morgen og kveld (kl 07-09 / 15-17).

Det er vurdert en rekke ulike bomkonsepter, hvorav følgende tre konsepter er vurdert som mest relevante:

* Bommer på dagens kommunegrenser
* Bommer på dagens kommunegrenser og på bruer i Drammen
* Bommer på dagens kommunegrenser og bynære snitt i Drammen

Bomsystem med mange bompunkter gir de laveste takstene, fordi flere er med på å betale. De gir også størst effekt i de mest trafikkbelastede områdene.

5. Innspills- og høringsuttalelser

Det har vært gjennomført en åpen innspillsrunde i september - oktober 2017, se [innspillsrapport,](https://drive.google.com/file/d/1Ywg_KBD3qp6iN2wxhE0doWNs4FNzP6Kx/view) som også inneholder faglige vurderinger av innspillene. I tråd med vedtakene i Drammen bystyre og Buskerud fylkesting, er Innbyggerinitiativets forslag faglig vurdert i innspillsrapporten. ATM-utvalget behandlet høringsforslag til justert Buskerudbypakke 2 den 15. desember 2017 og la dette ut på høring i perioden 20. desember 2017 – 23. februar 2018.  
  
Det har kommet 175 høringsuttalelser. Alle høringsuttalelsene er faglig vurdert og kommentert i vedlagt høringsrapport. 127 av uttalelsene har samme ordlyd. I tillegg er det ca 15 uttalelser som i hovedsak har samme ordlyd som de 127, men med enkelte tillegg. De likelydende høringsuttalelsene er imot bompengefinansiert bypakke og ønsker at staten i større grad skal betale for et bedre transporttilbud. Mange av de øvrige uttalelsene slutter opp om forslag til en bypakke og kommer med uttalelse om hvilke tiltak som bør prioriteres og hvilket bomkonsept som bør velges.

6. Felles oppsummering og anbefaling fra rådmennene

Buskerudbyen/Drammensområdet har befolknings- og trafikkvekst, som forventes å fortsette i årene som kommer. Over tid vil dette føre til stadig oftere og lengre køer på veinettet og økte miljøproblemer, dersom det ikke blir tatt grep for å løse opp i trafikkproblemene. Buskerudbypakke 2 er et helhetlig grep som tar tak i kapasitetsproblemene fra 3 vinkler:

* Kollektivtransport, sykling og gange gjøres mer attraktivt og gjør det enklere å benytte andre reisemidler enn privatbiltransport.
* Enkelte kritiske veiforbindelser bygges, og avlaster og/eller utvider dagens veinett.
* Bompenger fører til redusert privatbiltrafikk og bedre fremkommelighet.

De ulike tiltakspakkene innebærer alle et helhetsgrep som ledd i langsiktig byutvikling. Alle pakkeforslagene viderefører mål og byutviklingsgrep som er valgt gjennom bl.a. areal- og transportplan for Buskerudbyen, mål i samarbeidsavtalen for Buskerudbysamarbeidet, og statlige føringer for utvikling av transportsystemet i byområder. Alle de alternative pakkene skal bidra til enklere transporthverdag, bedre bymiljø, begrensede klimagassutslipp, og skal tilrettelegge for fortsatt vekst og utvikling i byområdet. En godt fungerende infrastruktur er svært viktig for næringslivet, både med hensyn til næringstransporter og arbeidstakernes mulighet til å gjennomføre sine reiser.

Uten en bypakke vil byområdet stå uten finansiell mulighet til å bygge ny transportinfrastruktur. Hverken kommunene eller fylkeskommunen har finansiell kapasitet til å løse transportutfordringene med egne midler. Grunnlaget for å få statlige midler gjennom belønningsmidler eller byvekstavtale vil også falle bort uten lokalt vedtak om bypakke. Dette vil bl.a. innebære at kollektivtilbudet vil bli redusert på flere bussruter.

Gjennom utredningsprogrammet er ATM-utvalget gitt mandat til å anbefale forslag til lokalpolitisk sluttbehandling. Alle de fremlagte tiltakspakkene og bomsystemene er valgbare, og gir en god og fremtidsrettet transportløsning for byområdet. Gjennomførte utredninger og prosess tilsier at en justert Buskerudbypakke 2 bør ligge innenfor rammen av de fire tiltakspakkene og tre bomsystemene som her er fremlagt. Rådmennenes felles forslag til vedtak legger til rette for at ordførerne stiller i ATM-utvalget med tilstrekkelig åpent mandat til å kunne anbefale omforent løsning.

**Vedlegg:**

1. Høringsforslag til justert Buskerudbypakke 2, datert 20.12.2017. Behandlet i ATM-utvalget 15.12.2017.
2. Høringsrapport – justert Buskerudbypakke 2, datert 28.02.2018

**Lenker:**1. [Innspillsrapport - justering Buskerudbypakke 2, datert 06.12.2017.](https://drive.google.com/file/d/1Ywg_KBD3qp6iN2wxhE0doWNs4FNzP6Kx/view)  
2. [Byutredning Buskerudbyen datert 15.12.2017.](https://www.ntp.dep.no/By/Byutredninger/_attachment/2107862/binary/1226057?_ts=16073fe5928)

**Rådmennenes felles forslag til vedtak**

1. Høringsforslagene til Buskerudbypakke 2 med overordnede målsettinger, faglige utredninger og håndtering av innspill og høringsmerknader fra medvirkningsprosessene danner grunnlag for å komme fram til endelig forlag til Buskerudbypakke 2.
2. By-/kommune-tyret/fylkestinget ber ATM-utvalget komme frem til en omforent løsning for Buskerudbypakke 2 innenfor rammen av de fremlagte 4 tiltakspakkene og 3 bomsystemene, jmfr. vedtakspunkt 2 i behandling av utredningsprogram, juni 2017.
3. Endelig forslag til Buskerudbypakke 2 legges frem for sluttbehandling i juni 2018.